
Sumar: Având drept punct de plecare optsprezece declaraţii date de Mons. 
Anton Durcovici în arestul Ministerului de Interne din Bucureşti, pr. prof. 
Wilhelm Dancă analizează relaţia dintre Biserică şi Stat aşa cum rezultă ea din 
cele declarate de episcopul de Iaşi, accentuând problematica secularismului şi 
a secularizării. Intenţia autorului este de a descoperi cum s-a opus episcopul 
Anton Durcovici la invazia Partidului-Stat în viața Bisericii, analizând mai în- 
tâi modelul sovietic al relaţiei dintre Biserică şi Stat, în care se face deosebirea 
dintre starea de iure (separarea Bisericii de Stat şi Şcoală) şi starea de facto 
(presiunile exercitate asupra Bisericii Ortodoxe şi Bisericii Catolice), iar în par- 
tea a doua aplicarea acestui model la spaţiul românesc potrivit declaraţiilor 
sale carcerale, din care reiese că cea mai preocupare a regimului comunist în 
anii 1947 şi 1948 era limitarea prezenţei Bisericii Catolice în viața publică. În 
Concluzie, autorul menționează că imboldul pe care ni-l dă mons. Anton Dur- 
covici în fața secularizării şi secularismului este caracterizat de două cuvinte 
cheie: educația şi caritatea. 


Cuvinte cheie: Anton Durcovici, Biserică, Stat, secularism, secularizare, Se- 
curitate, regim comunist, model sovietic, educație, caritate. 


Summary: Starting from eighteen declarations of Msgr. Anton Durcovici in 
the prison of the Ministry of Interior Affairs from Bucureşti, pr. prof. Wilhelm 
Dancă analyses the relation between Church and State as it result from the 
declarations of the Bishop of Iasi, underlining the problem of secularism. The 
author's intention is to discover how Anton Durcovici opposed to the invasion 
of the State-Party in the life of the Church, analyzing firstly the soviet ar- 
chetypal of relation between Church and State, archetypal where there is a 
difference between status de iure (separation between Church and State and 
School) and status de facto (the pressings on the Catholic and Orthodox Chur- 
ch), and in the second part the implementation of this model to the Romanian 
area conforming to his declarations from prison; from this declarations results 
that the great preoccupation of the communist regime in the period 1947-1948 
was to eliminate the presence of the Catholic Church from the public life. In 
conclusion, the author mentions that the motivation received from Msgr. 


1 Prof. univ. dr. Wilhelm Dancá este profesor de filozofie la Institutul Teologic Romano- 
Catolic din Iaşi (email: wilhelm.danca(O gmail.com). 


„NU SUNT DE ACORD” 67 


Anton Durcovici in front of secularization and secularism can be characterized 
through two words: education and charity. 


Key words: Anton Durcovici, Church, State, secularism, secularization, Secu- 
rity, communist regime, soviet model, education, charity. 


Introducere 


Pe cánd se afla in arestul Ministerului de Interne din Bucuresti, pentru 
cercetări, între 29 martie şi 18 mai 1950, mons. Anton Durcovici a dat în 
scris optsprezece declaraţii, răspunzând la întrebările organelor de Securi- 
tate ale Statului, care-l suspectau de activitate reacționară împotriva regi- 
mului comunist?. Unele sunt mai lungi, altele mai scurte; dar toate spun în 
esență acelaşi lucru, şi anume că episcopul Anton Durcovici nu era de 
acord cu reformele guvernului Petru Groza, în special cu reforma cultelor, 
reforma învățământului şi reforma agrară. A nu fi de acord cu un regim 
sau cu un guvern este suficient ca să fii încarcerat? Astăzi — nu, dar în pri- 
mii ani ai instaurării regimului comunist în România - da. 

De la data când au fost scrise în închisoare cele optsprezece declaraţii 
ale mons. Anton Durcovici şi până astăzi au trecut şaizeci de ani. Mai 
prezintă ele vreo valoare, în afară de cea istorică, documentară? 

Metodologice vorbind, înțelegerea umană comportă cel puțin două 
abordări diferite: una care porneşte de sus, aceasta este perspectiva 
augustiniană a modelelor exemplare, a arhetipurilor şi simbolurilor, potri- 
vit căreia fiecare dintre noi înțelege ceea ce este pregătit să înțeleagă; alta 
care porneşte de jos şi este specifică gândirii tomiste, întrucât valorifică 
experiența imediată, provocările prezentului. Adoptând această linie, iau 
ca punct de plecare contradicţiile lumii prezente marcate de secularism şi 
relativism şi mă îndrept spre trecut pentru a găsi acolo câteva puncte de 
orientare pentru maturizarea unui discernământ al valorilor umane fun- 
damentale. De aceea mă întreb: oare putem găsi la mons. Anton Durcovici, 
în viaţa lui, în scrierile sale, în experienţa lui carcerală vreun imbold la 
rezistență in fata secularizării? 

Precizare terminologică: fac deosebire între secularism şi secularizare. 
În cazul de față, secularizarea are sensul de limitare a prezenţei Bisericii 
în viața publică sau de restrângere şi interzicere a referintei la valorile şi 


2 Cf. CNSAS, Dosar 57.512, fond „P”, filele 112-116; 99-100; 94; 104; 86; 90; 76; 80; 84; 
63-65; 67-68; 71; 47-59; 32; 30; 26; 28, 23. Numerotarea declaraţiilor de la (I) la (XVIII) 
îmi aparține (W.D.). Probabil că unele nu erau concludente pentru organele de Securitate, 
de aceea a trebuit să dea mai multe declaraţii în aceeaşi zi. Pentru a evita orice confuzie, 
le-am numerotat. 

la simbolurile religioase in spatiul public; secularismul reprezintá atitudi- 
nea existentialá, mentalitatea si comportamentul favorizat de fenomenul 
secularizárii. 

Ín rándurile care urmeazá imi propun sá descopár cum s-a opus episco- 
pul Anton Durcovici invaziei Partidului-Stat in viata Bisericii, analizánd 
mai întâi modelul sovietic al relației dintre Biserică şi Stat, iar în partea a 
doua aplicarea acestui model la spațiul românesc, potrivit declaraţiilor sale 
carcerale. 


ae ok k 


Episcopul Anton Durcovici a stat în arestul Securităţii din Bucureşti 
între 26 iunie 1949 şi 10 septembrie 1951, adică doi ani, două luni, două 
săptămâni şi două zile; iar la închisoarea din Sighet a rămas doar trei luni 
de zile, între 10 septembrie 1951 şi 10 decembrie 1951. Ce s-a întâmplat în 
răstimpul cât a stat în arestul Securității din Bucureşti? 

Mai multe lucruri pe care nu le ştim decât cele pe care le ştim. Printre 
acestea din urmă sunt şi declaraţiile date în fata unor ofițeri de Securitate 
cu privire la diverse aspecte legate de reformele sociale şi politice care 
aveau loc în țara noastră în perioada respectivă. Reformele erau inspirate 
de modelul sovietic al raportului dintre sfera religioasă şi cea politică. 

Spre deosebire de modelele tradiționale şi moderne ale relaţiilor dintre 
Biserică şi Stat?, modelul sovietic scoate Biserica din spaţiul public şi îi 
restrânge activitatea doar la spaţiul liturgic, controlând-o în toate aspec- 
tele ei organizatorice şi aservind-o intereselor regimului‘. 

În interiorul modelului sovietic facem deosebire între starea de iure şi 
starea de facto. 


3 Cf. Lavinia STAN - Lucian Turcescu, Religie şi politică în România postcomunistă 
(2007), Curtea Veche, Bucureşti 2008, 30-30. Cele mai cunoscute modele sunt: simfonia din 
tradiţia orientală, care presupune existența unui împărat creştin, deci e mai greu de rea- 
lizat; concordatul din tradiţia occidentală, care are un caracter legalist, dar funcţionează 
bine în țările majoritar catolice şi cu un regim democratic, asigurând libertatea Bisericii 
într-un stat liber; Biserica de Stat funcţionează potrivit unui parteneriat între Biserică şi 
Stat prin care se asigură promovarea intereselor Bisericii şi ale Statului, Statul finanţează 
activităţile Bisericii, iar Biserica conferă legitimitate Statului — exemple în Anglia, Suedia, 
Norvegia, Danemarca, Grecia; separarea strictă dintre Biserică şi Stat, deoarece religia 
se consideră o chestiune privată, iar Statul nu trebuie să finanțeze astfel de preocupări, 
exemplu în SUA; modelul pluralist, potrivit căruia guvernul sprijină financiar şi Biserica, 
şi Statul în activităţile lor autonome şi competitive cu privire la educaţie, şcoală, asistență 
socială etc. - exemple în Olanda şi Australia; modelul cvasipluralist controlat din România, 
care este un amestec între modelul Bisericii de Stat voită de Biserica Ortodoxă Română şi 
modelul pluralist voit de elita politică şi intelectuală. 

+ Cf. Marius BucuR - Lavinia STAN, Persecufia Bisericii Catolice în România. Documente 
din arhiva Europei Libere 1948-1960, Galaxia Guttenberg, Târgu Lăpuş 2005, 15-55. 

De iure, prima lege in materie religioasá este Decretul din 23 ianuarie 
1918, prin care Biserica este separatá de Stat si de Scoalá. Aceastá sepa- 
rare insemna cá libertatea de constiintá era egalá cu propaganda 
antireligioasá, cultele religioase nu mai aveau personalitate juridică şi 
erau asimilate asociaţiilor socio-profesionale, proprietăţile bisericeşti erau 
naționalizate, educaţia religioasă era interzisă, cu excepția şcolilor teolo- 
gice. Al doilea act normativ este Constituţia bolşevică adoptată în 1918, 
care garanta atât libertatea religioasă, cât şi propaganda antireligioasă, 
limita autonomia Bisericii la spaţiul fizic al lăcaşurilor de cult, interzicând 
manifestările publice cu caracter religios. Aceste două acte normative vor 
fi reluate în Legea asociaţiilor religioase din 1929 şi în Constituţia sovietică 
din 1936. 

De facto, la începutul instaurării sale, regimul bolşevic a persecutat atât 
Biserica Ortodoxă, pentru legăturile sale cu regimul țarist, cât şi Biserica 
Catolică, pentru legăturile sale cu Polonia şi cu Vaticanul. Faţă de cultele 
neoprotestante, față de cultul islamic şi cel iudaic a adoptat o atitudine 
tolerantă. 

În preajma celui de-al doilea război mondial, căutând cât mai mult spri- 
jin în rândul populaţiei, liderii sovietici s-au reconciliat partial cu Biserica 
Ortodoxă. În sensul acesta, Stalin a permis în 4 septembrie 1943 convoca- 
rea Sfântului Sinod şi alegerea lui Serghei ca nou patriarh al Bisericii Ruse 
(8 septembrie 1943). Astfel, politicienii sovietici au recunoscut de facto că 
Biserica Ortodoxă Rusă este parte integrantă a regimului. După această 
dată, bucurându-se de sprijinul politic, Biserica Moscovei şi-a asumat rolul 
de „protector” al ortodoxiei în Balcani şi în Orientul Mijlociu, intrând în 
competiție cu Patriarhia Ecumenică de Constantinopol. Totodată, Patria- 
rhia Moscovei s-a asociat puterii sovietice în campania de diminuare a 
influenței Vaticanului în teritoriile occidentale ale URSS. De exemplu, in- 
tegrarea Bisericii Greco-Catolice în Biserica Ortodoxă din Ucraina între 
anii 1944 şi 1946 a fost una dintre condiţiile consolidării puterii sovietice 
în Ucraina. Patriarhia Moscovei a oferit gesturi similare de sprijin religios 
peste tot unde puterea sovietică avea interese explicite’. 

Împotriva Bisericii Romano-Catolice, regimul comunist sovietic a or- 
chestrat încă de la începutul afirmării sale o campanie antireligioasă de 
mare anvergură pentru lichidarea cât mai rapidă a catolicismului din toate 
zonele sale de influență. Campania cuprindea persecuții directe şi tactici 
diversioniste de discreditare a Bisericii în funcție de circumstanțele locale, 
de numărul de credincioşi, de structura organizatorică şi de intensitatea 


5 Cf. Jean NouziLLE, Catolicii din Moldova. Istoria unei minorităţi confesionale din Ro- 
mânia, tr. Anton Despinescu - Petru Ciobanu, Sapientia, Iaşi 2010, 267-274. 

vieţii religioase. De asemenea, propaganda anticatolică viza pregătirea opi- 
niei publice pentru acceptarea măsurilor de limitare a autonomiei Biseri- 
cii, de naţionalizare a şcolilor confesionale, de confiscare a proprietăţilor 
bisericeşti şi de denuntare a acordurilor existente cu Vaticanul. În acelaşi 
program de persecuție se înscria şi încurajarea grupurilor de colaborationisti 
împotriva instituţiilor canonice ale Bisericii, pentru a ajunge la separarea 
Bisericilor locale de Sfântul Scaun prin realizarea aşa-numitelor „Biserici 
catolice nationale". Preoţii şi ierarhii care se opuneau colaborării cu regi- 
mul erau înlocuiţi cu vicari generali aleşi dintre canonicii instituţiilor res- 
pective, fiindcă nu se dorea existența unei „Biserici a catacombelor”, adică 
a unei instituții în afara controlului regimului comunist. 

Pe scurt, politica religioasă promovată de sovietici în URSS şi în Europa 
de Est s-a sprijinit pe doi piloni fundamentali: ideologia marxistă şi osmoza 
dintre religie şi naționalism. Aplicarea acestei politici în plan local a fost 
condiționată de multi factori, printre care cei mai importanti sunt numărul 
de credincioşi, gradul de disponibilitate în a colabora cu regimul comunist, 
legăturile cu o autoritate religioasă străină, atitudinea manifestată de 
culte în timpul celui de-al doilea război mondial, configuraţia etnică a 
populaţiei şi gradul de anticlericalism şi de toleranță religioasă din cultura 
politică dominantă. Pornind de la aceste specificitáti, politica religioasă a 
sovietelor a reuşit să aibă în URSS şi în Europa de Est trei feluri de Bise- 
rici: Biserici suprimate, cum au fost Bisericile Catolice Orientale din 
Ucraina şi România; Biserici integrate regimului, cum au fost Bisericile 
Ortodoxe din Rusia, România şi Bulgaria; Biserici tolerate, cum au fost 
Bisericile Romano-Catolice din România, Polonia, Ungaria şi aşa mai de- 
parte. 

Dacă Bisericile suprimate şi cele integrate au fost aservite intereselor 
regimului într-un mod forțat, Bisericile tolerate erau greu de încadrat în 
politica religioasă a sovietelor. Mai multe elemente explică această dificul- 
tate: structura universală, internațională a Bisericii Catolice, legăturile cu 
Sf. Scaun, implicarea comunităţilor catolice în viața social-culturalá locală, 
conservarea sentimentului de identitate națională. În preajma încheierii 
războiului al doilea mondial, sovieticii erau convinşi că atitudinea Bisericii 
Catolice, respectiv a Sf. Scaun, le este ostilă, iar Sf. Scaun nu dorea să cola- 
boreze cu un regim care promova o politică antireligioasă. 

Aplicarea modelului religios sovietic la cazul românesc a început în 
1945, cu Legea nr. 217 pentru modificarea Legii cultelor din 1928. Prin 
această lege, guvernul condus de Petru Groza dorea să aibă mai multe 
posibilități de supraveghere şi de control şi chiar de sanctionare a preoților 
care nu erau de acord cu noul regim, fie la nivel de opinie, fie la nivel de 
atitudine. Legea invita Biserica la colaborare cu Statul pe terenul reformelor 

sociale şi politice, dar Petru Groza voia ceva mai mult, şi anume ca Bise- 
rica să devină „Biserica poporului”, în sensul marxist al termenului, adică 
„Biserica oamenilor muncii”. Totuşi, la nivelul acestor ani, Biserica îşi 
păstra proprietățile, putea să desfăşoare activităţi de asistență socială, iar 
religia era prezentă în şcoală printre materiile de studii, chiar dacă se re- 
dusese numărul orelor de religie pe săptămână. 

Politica de integrare a Bisericii de orice denominatiune confesională în 
regimul comunist a început o dată cu înființarea în februarie 1945 a Uniu- 
nii Preotilor Democrati, condusă de pr. C. Burducea. Dar UPD nu a avut 
un succes deosebit. Eforturile guvernului de incadrare a Bisericii in noul 
regim s-au intensificat în vara anului 1946, când se apropia momentul ale- 
gerilor parlamentare. Deşi preoţii de toate denominatiunile nu au sprijinit 
apelurile şi promisiunile noului regim, alegerile au fost câştigate de 
comunişti în noiembrie 1946, prin fraudă şi violență. 

Văzând răspunsul negativ al preoţilor la politica regimului, guvernul a 
decis să limiteze autonomia cultelor. În sensul acesta, două legi au fost 
votate în luna mai 1947: una se referea la pensionarea şi retragerea 
preoților din activitate, iar a doua modifica unele articole din Legea de or- 
ganizare a Bisericii Ortodoxe Române. Abdicarea forțată a Regelui Mihai I 
şi proclamarea Republicii Populare Române în decembrie 1947 au grăbit 
procesul de integrare a cultelor religioase în noul regim. Neavând legături 
spirituale şi canonice cu centre externe, încadrarea Bisericii Ortodoxe Ro- 
mâne în politica guvernamentală s-a făcut într-un timp scurt. Autonomia 
acestei Biserici a rămas limitată la spaţiul eclezial. Responsabilitatea 
clarificării atitudinii Bisericii Ortodoxe Române față de statul comunist i-a 
revenit patriarhului Justinian Marina (ales patriarh în 6 iunie 1948), care, 
urmând experiența rusă, s-a pronunțat pentru adaptarea Bisericii la „lu- 
mea nouă”f. 

În cazul Bisericii Catolice din România, lucrurile au fost mai compli- 
cate. Oficializarea campaniei anticatolice a avut loc la congresul Partidului 
Muncitoresc Român din februarie 1948, unde s-a spus, printre altele, că 
Vaticanul este asociat blocului reactionar imperialist, că preoţii catolici nu 
pot abuza de libertatea religioasă pentru a transmite orientările Vaticanu- 
lui credincioşilor din România şi că Biserica Ortodoxă Română trebuie să 
rezolve „problema catolică”. Căutând să integreze Biserica Catolică din 
România intereselor regimului comunist, guvernul condus de Petru Groza 


6 Cf. George ENACHE, Ortodoxie şi putere politică în România contemporană, Nemira, 
Bucureşti 2005, 15-35. Partidul Muncitoresc Român i-a fixat Bisericii Ortodoxe Române 
două sarcini importante: 1) să sprijine acțiunile Statului în construirea societăţii socialiste, 
asta înseamnă propagandă în favoarea partidului şi demascarea elementelor ostile regi- 
mului; 2) asigurarea bunei desfăşurări a credinţei şi a cultului religios. 

a gândit două strategii diferite: 1) revenirea Bisericii Greco-Catolice la 
Biserica Ortodoxă Română; 2) constituirea Bisericii Romano-Catolice într- 
o aga-zisá „biserică catolică națională”. Acest plan a fost sprijinit de toate 
instrumentele de propagandă ale noului regim, inclusiv de Biserica 
Ortodoxă Română. În ciuda puternicei campanii de promovare a revenirii 
greco-catolicilor la Biserica-mamă (Biserica Ortodoxă Română), numărul 
doritorilor de reîntregire era nesemnificativ, iar ideea unei „biserici cato- 
lice nationale" nu câştiga adepți printre romano-catolici. În consecință, 
guvernul a accelerat procesul integrării prin denuntarea Concordatului cu 
Sf. Scaun cu Decretul 151 din 19 iulie 1948 si printr-o campanie agresivă 
de denigrare a episcopatului catolic din România”. Având scopul de a limita 
prezența Bisericii Catolice în spațiul public, guvernul a emanat mai multe 
decrete, cum ar fi Decretul 175, care impunea monopolul Statului asupra 
învățământului şi elimina educația religioasă din şcoli; Decretul 176, care 
stipula trecerea bunurilor bisericeşti în proprietatea Statului; şi Decretul 
177 din 4 august 1948, care nu exprima separarea Statului de Biserică, ci 
posibilitatea Statului de a controla în mod total viața Bisericii. 

Planul de suprimare a Bisericii Române Unite cu Roma a fost elaborat 
de autorități şi sprijinit de Biserica Ortodoxă Română după modelul apli- 
cat cu succes în 1946 în Ucraina Occidentală: mai întâi au dezorganizat 
episcopiile, retrăgând recunoaşterea unor episcopi de rit bizantin si de rit 
latin (Alexandru Rusu, Valeriu Traian Frențiu, Ioan Bălan, Alexandru 
Theodor Cisar, Augustin Pacha, Ioan Scheffler si Iuliu Hossu), apoi au or- 
ganizat aşa-numitele „comitete de inițiativă”, care se bucurau de sprijinul 
Statului, pentru convingerea preoţilor greco-catolici să revină la Biserica 
Ortodoxă Română’. În ciuda protestelor şi memoriilor adresate guvernului 
fie de episcopatul catolic de ambele rituri, fie de Nuntiatura Apostolică de 


7 În oficiosul regimului comunist, ziarul Scânteia, erau publicate articole în care erau 
criticate sever relaţiile catolicilor cu Sf. Scaun şi, pe cale de consecinţă, activitatea lor re- 
actionará. Se dádea exemplul preotimii ortodoxe románe care avea „relaţii sănătoase” cu 
preoțimea ortodoxă rusă. Iată câteva pasaje dintr-un articol intitulat „În chestiunea liber- 
tátii religioase”, apărut în Scânteia, din 22 februarie 1949, p. 3: „Aşa numitul Concordat 
cu Vaticanul crea bisericii catolice şi clerului ei privilegii de care nu se bucura nici biserica 
ortodoxă-mamă. Acest concordat îi dădea putință papei de la Roma să se amestece în tre- 
burile interne ale statului român”, sau: „Un exemplu de respectare a libertăţii religioase îl 
constituie revenirea credincioşilor greco-catolici în sânul bisericii ortodoxe”, sau: „O dău- 
nătoare activitate politică cu caracter reactionar o desfăşoară atât în afara bisericii, cât şi 
de pe altar, unii clerici catolici”, sau: ,,Preotimea de la noi are exemplul preotimii ortodoxe 
din Uniunea Sovieticá. Vizitele preotilor románi in URSS si ale celor sovietici in Románia 
au spulberat de mult minciuna cá in URSS libertatea religioasá n-ar fi respectatá". Apud 
Adrian Nicolae PETCU, ed., Partidul, Securitatea şi Cultele. 1945-1989, Nemira, Bucureşti 
2005, 164-166. 

8 Cf. Jean NouziLue, Catolicii din Moldova, 280-287. 

la Bucureşti, procesul a continuat. Astfel, la 1 decembrie 1948, prin Decre- 
tul 358, Biserica Română Unită cu Roma era desființată, toate bunurile 
instituţiilor ei centrale trecând în proprietatea Statului, iar bisericile şi 
bunurile parohiilor reveneau la cultul ortodox român. Pusi în fata acestei 
situaţii, credincioşii rămaşi fideli Bisericii Române Unite nu aveau decât 
un singur mod de a-şi manifesta credința: în clandestinitate. 

Informat prin Nuntiaturá de involutia relaţiilor dintre Biserica Catolică 
şi regimul comunist din România, Sfântul Scaun a adoptat o dublă strate- 
gie: pe de o parte, a continuat să susțină rezistența greco-catolicilor, iar pe 
de alta, a continuat negocierile cu guvernul României în vederea acceptării 
statutului canonic al Bisericii Romano-Catolice. Cu referire la rezistența 
greco-catolică, la cererea Nunțiaturii, ierarhii greco-catolici au constituit 
structuri ternare care urmau să exercite jurisdicția episcopală în cazul în 
care titularul ar fi fost împiedicat să o facă. Apoi au fost consacrați mai 
multi episcopi clandestini (Ioan Dragomir, Iuliu Hirtea, Ioan Chertes, Tit 
Liviu Chinezu, Alexandru Todea si Ioan Ploscariu)*. De asemenea, 
Nuntiatura a oferit şi ajutoare financiare preoţilor din rezistență. 

Revenind la Biserica Romano-Catolică, episcopii catolici au elaborat un 
proiect de statut al cultului catolic încă din septembrie 1948, conformân- 
du-se dispoziţiilor art. 56 din noua lege a cultelor. Proiectul de statut nu a 
fost aprobat de Ministerul Cultelor şi, în februarie 1949, i-a cerut episco- 
pului Marton Aron să-l modifice. În timp ce se deplasa spre Bucureşti pen- 
tru a discuta cu autorităţile proiectul de statut, în ziua de 21 iunie 1949, 
episcopul Marton Aron a fost arestat; cinci zile mai târziu era arestat şi 
episcopul Anton Durcovici, în ziua de 26 iunie 1949. După ce Sf. Oficiu a 
dat un decret de excomunicare a catolicilor care militau în rândurile parti- 
delor comuniste (1 iulie 1949), regimul a răspuns printr-o hotărâre (29 
iulie 1949) de interzicere a activităţii tuturor ordinelor şi congregatiilor 
religioase pe teritoriul României, cu trei excepții: mănăstirea de călugări 
franciscani de la Radna (jud. Arad), mănăstirea de surori de la Popesti- 
Leordeni (jud. Ilfov) şi de la Timişul de Sus (jud. Braşov). Nuntiatura a 
înaintat guvernului comunist mai multe note de protest în care deplângea 
persecutarea preoţilor şi a credincioşilor greco-catolici, prelungirea 
nejustificată a detenției unui număr mare de ierarhi şi de preoţi catolici 
care nu aveau dreptul fundamental de a se apăra in fata justiției, dispariția 
unor episcopi (luliu Hossu, Vasile Aftenie, Marton Aron şi Anton Durco- 
vici) şi suprimarea progresivă a ordinelor şi congregatiilor religioase. 

Intre timp, lipsind episcopii titulari, guvernul a căutat să găsească în 


? Rezistenţa romano-catolică pentru păstrarea jurisdicției a cunoscut formula juridică 
de ordinarius substitutus. Cf. Jean NouzirLe, Catolicii din Moldova, 292-293. 

rândul elitelor bisericeşti vicari generali care să accepte un statut național 
al Bisericii Romano-Catolice favorabil intereselor regimului. Nereugind, 
guvernul a identificat o altă modalitate, si anume reactivarea unei formule 
cvasi-independente de ierarhie catolică, adică aga-numitul Statut Catolic 
Transilvan care a apărut în trecut în contextul Reformei din Transilvania. 
În acest scop au fost organizate două conferințe pregătitoare la Tg. Mures 
(27 aprilie 1950) si Gheorghieni (5 septembrie 1950) pentru Congresul de 
constituire a Statutului la Cluj, în 15 martie 1951. Unul dintre conducătorii 
„preoților catolici democrați” care au organizat aceste conferințe a fost 
excomunicat de Sf. Scaun - este vorba de pr. Agota Endre. Potrivit 
informațiilor Securității, cauza esecului chestiunii statutului „bisericii 
catolice nationale" era Nuntiatura. În consecință, Ministerul de Externe a 
comunicat in 4 iulie 1950 nuntiului Gerald Patrick O'Hara că, împreună 
cu mons. Guido del Mestri de Schonberg şi mons. John C. Kirk, în cel mai 
scurt timp trebuie să părăsească România, ceea ce s-a şi întâmplat câteva 
zile mai târziu. În anul următor, în 1951, guvernul a trecut la arestări în 
baza unor acuzaţii de spionaj în favoarea Vaticanului (Augustin Pacha, 
Iosif Schubert, Adalbert Boroş) şi, după modelul sovietic, a organizat mai 
multe procese-spectacol, pentru a justifica persecutarea Bisericii Catolice 
şi, mai ales, necesitatea organizării unei „biserici catolice naționale”, adică 
fără legături cu Sf. Scaun. 

După moartea lui Stalin, s-a simţit o anumită relaxare ideologică în in- 
teriorul blocului comunist; aceasta a avut printre alte efecte înlocuirea 
treptată a violențelor fizice cu metode mai subtile de controlare a vieţii 
sociale, de la viața de familie până la convingerile religioase. În acest 
context, regimul comunist de la Bucureşti a amnistiat în primăvara anului 
1953 anumite categorii de deținuți politici, printre care şi preoţi, iar doi 
ani mai târziu, episcopii şi preoţii catolici care au supraviețuit infernului 
concentrationar au fost unii eliberaţi, alţii judecaţi şi condamnaţi. Episco- 
pul Anton Durcovici nu a rezistat mai mult de trei luni în penitenciarul de 
la Sighet. Dar, dacă ar fi supravieţuit, oare ar fi fost eliberat sau ar fi fost 
judecat şi condamnat? 


"oko 


Potrivit declaratiilor carcerale, mons. Anton Durcovici a fost victima 
acelora care au sprijinit planul de instaurare a regimului comunist in Ro- 
mânia, in mod particular al acelora care au căutat să aplice modelul sovie- 
tic al relației dintre Biserică şi Stat!9. 


1 Aici trebuie amintiţi, în primul rând, miniştrii Cultelor din anii 1945-1951: preotul 
ortodox Constantin Burducea (1945-46); Radu Rosculet (1946-47); Stanciu Stoian (1947- 
51). Cf. George ENACHE, Ortodoxie şi putere politică în România contemporană, 23, nota 18. 

Privită în lumina întrebărilor formulate, cea mai importantă preocu- 
pare a regimului comunist în anii 1947 şi 1948 era limitarea prezenței Bi- 
sericii Catolice în viața publică. Această grijă a devenit evidentă atunci 
când a fost publicat proiectul de Constituţie a Republicii Populare Române, 
care spunea că nici o confesiune nu are dreptul de a înființa sau de a 
conduce şcoli de învățământ public, de orice grad, cu excepția învățământului 
teologic. Episcopii au avut o primă reacție la această intenție a guvernului 
de suprimare a şcolilor confesionale, pentru că s-au adunat într-o şedinţă 
comună la Bucureşti, în februarie 1948, şi au discutat aceste articole din 
proiectul de Constituţie şi au formulat un memoriu către guvernul comu- 
nist pentru menţinerea conducerii şcolilor catolice de către Biserică. Într-o 
altă şedinţă, în noiembrie 1948, episcopii au discutat forma învățământului 
teologic şi au decis ca acesta să aibă forma de institut teologic fără caracter 
universitar pentru clerul diecezan, de şcoală monahală pentru clerul 
călugăresc şi de şcoală de cântăreţi bisericeşti pentru aşa-zişii „dascăli” 
bisericeşti. Ceva mai târziu, într-o altă şedinţă din martie 1949, conferința 
celor doi episcopi, Marton Aron şi Anton Durcovici, pentru că ceilalți epis- 
copi ori au fost arestaţi (episcopii greco-catolici), ori au fost înlăturați din 
scaunul episcopal (episcopii romano-catolici), 


a luat act că Ministerul Cultelor a aprobat şi publicat între timp în Monitorul 
Oficial cu foarte mici modificări programa institutului teologic catolic, dar 
totodată a constat că la proiectul de regulament al acestui institut, precum şi 
la şcoala de cântăreţi şi la localul de funcționare al acestor institute Ministerul 
încă nu dăduse răspuns, astfel încât chestiunea a rămas în suspensie. Proiectul 
şcolii monahale înaintat Ministerului nu a fost aprobat în forma propusă!!. 


Tot în ideea restrángerii prezenței Bisericii în viața publică, noua Lege 
a cultelor din 4 august 1948 interzicea ca Biserica să aibă structuri proprii 
de asistență socială: Ajutorul Catolic (Caritasul de astăzi), dispensarele, 
spitalele, orfelinatele, cantinele pentru săraci erau trecute în proprietatea 
Statului. Cu toate acestea, mons. Anton Durcovici, ca episcop de laşi, şi-a 
permis să facă bine, distribuind ajutoarele financiare, alimentele şi cele- 
lalte bunuri primite de la Ajutorul Catolic din Bucureşti!?. Această ches- 
tiune a devenit relevantă în cazul maiorului Rosetti Alexandru, pe care 
episcopul l-a cunoscut cu ocazia transporturilor organizate de Ajutorul 
Catolic şi a şedinţelor de constituire a comitetelor mixte pentru cantinele 
copiilor?, dar şi în cazul preotului Matei Dumitru, pe care episcopul Dur- 
covici l-a delegat, în mai 1948, să ia parte împreună cu delegaţii Inspecto- 


1 Anton Durcovici, Declaraţie (I), din 29 — III — 1950. 
? Cf. Anton Duncovici, Declaraţie (II), din 30 — III — 1950. 
13 C£. Anton Durcovici, Declaraţie (VIII), din 19 — IV — 1950. 

ratului sanitar ai Ocrotirii copilului la organizarea de cantine pentru copii 
în judeţele Iaşi şi Tutova, cu alimentele primite de la Ajutorul Catolic. De 
asemenea, a fost considerat un lucru grav faptul că a trimis ajutoare la 
preoții greco-catolici ce s-au retras pentru o perioadă de timp la Mănăstirea 
Neamț". 

În acest timp, regimul comunist căuta să aibă controlul total asupra 
vieții Bisericii Catolice din România. În vederea atingerii acestui obiectiv, 
autoritățile au denunțat Concordatul mai întâi, apoi au impus modificarea 
statutului de organizare a Bisericii Catolice din România. Se urmărea ru- 
perea comunităților catolice româneşti de Sfântul Scaun. Prima declarație 
a mons. Anton Durcovici se referă explicit la această chestiune”. Despre ce 
era vorba? În iulie 1948, regimul comunist a denunțat Concordatul, iar în 
4 august 1948 a dat o nouă lege a cultelor, potrivit căreia toate cultele din 
România trebuia să-şi modifice statutul de organizare în acord cu prevede- 
rile Constituţiei Republicii Populare Române în termeni de trei luni de la 
data publicării legii. Fiindcă întrevedea dificultăţile pe care le ridica apro- 
barea unui astfel de statut, dar şi încercările prin care urmau să treacă 
Biserica şi credincioşii incredintati păstoririi lui, mons. Anton Durcovici a 
căutat să-i întărească pe catolicii din Dieceza de laşi cerându-le printr-o 
scrisoare circulară să se roage mai mult şi să aprofundeze principalele 
adevăruri de credință. Această circulară conținea următoarele sarcini: 


Am prescris ca în biserici în fiecare zi din luna Septembrie să se ţină vecernie, 
pe lângă cea obişnuită din Octombrie, cu recitarea rugăciunii Rozariului în 
cinstea Maicii Domnului; la aceste vecernii să se citească credincioşilor prezenți 
textul micului catehism al episcopiei de laşi, repartizând puţine întrebări pe 
fiecare zi; pentru Duminicile şi sărbătorile din aceste două luni am prescris 
subiectul predicii, luându-l din adevărurile principale conţinute în acelaşi cate- 
hism; am cerut preoţilor să facă în ziua de 22 August, sărbătoarea Inimii 
Neprihánite a Mariei, consfintirea parohiei către această Sfântă Inimă. 


La sfârşitul lunii august 1948, episcopii catolici s-au întâlnit în şedinţe 
separate, potrivit ritului, la Bucureşti şi la Oradea, pentru a discuta cuprin- 
sul statutului. Apoi, la jumătatea lunii octombrie 1948, s-au întâlnit toti 
episcopii catolici la Nuntiaturá — aceasta fiind ultima lor întâlnire în grup 
— pentru a definitiva statutul canonic care ulterior a fost înaintat în ter- 
men la Ministerul Cultelor. Dar statutul nu a fost pe placul ministerului, 
de aceea a fost returnat episcopilor catolici, care între timp rămăseseră 
doar doi, după cum am spus mai sus, episcopul Marton Aron la Alba Iulia 


14 Cf. Anton Duncovict, Declaraţie (VII), din 19 — IV — 1950. 
15 Cf. Anton Durcovici, Declaraţia (I), din 29 — III — 1950. 
16 Anton Durcovici, Declaraţie (VI), din 5 — IV — 1950. 

şi episcopul Anton Durcovici la laşi. Aceşti doi episcopi s-au întâlnit încă 
de două ori la începutul anului 1949, în ianuarie şi în februarie, pentru a 
discuta chestiunile statutare; răspunsul formulat după aceste discuții si 
trimis la Ministerul Cultelor de către mons. Marton Aron nu a fost accep- 
tat. În martie si aprilie 1949 s-au întâlnit încă de două ori, dar au fost dis- 
cutate doar chestiuni administrative. Problema urma să fie discutată în 
iunie, însă în 23 iunie 1949, pe când se îndrepta spre Bucuresti, mons. 
Marton Aron a fost arestat. După arestarea mons. Anton Durcovici pe 26 
iunie 1949, regimul a căutat alte soluții pentru a rezolva problema statu- 
tului național al Bisericii Catolice din România, printre care amintesc aici 
strategia de identificare a unor preoți dispusi să colaboreze cu regimul si 
organizarea de congrese cu „preoții catolici democrați” din Transilvania. 

În această campanie de acaparare a spațiului public, regimul comunist 
taxa drept vinovăție orice formă de opoziție. Astfel, mons. Durcovici a fost 
considerat vinovat că nu a promovat spiritul Congresului de la Cluj din 1 
octombrie 1948 cu privire la unificarea Bisericii Greco-Catolice cu cea 
Ortodoxă. Având intenția de a preîntâmpina primejdia care-i amenința pe 
greco-catolici din partea Bisericii Ortodoxe Române cu ştirea guvernului 
democraţiei populare, i-a îndemnat pe credincioşii romano-catolici din Die- 
ceza de Iaşi, printr-o circulară ce a fost citită în biserici pe 7 noiembrie 
1948, să nu participe la acele consfătuiri sau adunări în care se unelteşte 
lepădarea de Biserica Catolică şi să aştepte cuvântul episcopului, pedeapsa 
fiind excomunicarea”. 

Cât priveşte atitudinea mons. Durcovici față de regimul comunist, avem 
o mărturie importantă: 


În activitatea mea de episcop catolic de Iaşi, eu am respectat regimul democraţiei 
populare şi m-am ferit totdeauna de tot ce s-ar fi putut interpreta că ar fi 
îndreptat împotriva acestuia. De la început şi până în ziua arestării mele am 
căutat să îndeplinesc îndatoririle mele religioase de episcop catolic şi am 
înlăturat din faptele şi cuvintele mele orice politică, având drept scop unic de a 
călăuzi clerul şi credincioşii catolici pe drumul mântuirii sufletelor, instruindu- 
i în credinţa lor religioasă. Dacă uneori atitudinea mea pare a fi fost îndreptată 
împotriva regimului democraţiei populare, cu privire la renunțarea la salariu, 
la vizitatiile canonice făcute, la dispozițiile relativ la folosirea limbilor materne, 
română şi maghiară, în cântările bisericeşti, activitatea aceasta religioasă era 
de acord cu libertatea religioasă garantată de regimul democratic şi nu putea fi 
în dezacord decât cu restricțiile puse acestei libertăţi şi cu ideologia Partidului 
Muncitoresc Român". 


Dar atitudinea sa față de regimul comunist iese mai mult în evidență 


11 Cf. Anton Durcovici, Declaraţie (III), din 31 — III — 1950. 
15 Anton Durcovici, Declaraţie (IV), din 31 — III — 1950. 

din alte declaraţii mai scurte. Astfel, episcopul Anton Durcovici spunea 
clar că nu era de acord cu lupta de clasă de la noi din țară, „dacă lupta de 
clasă înseamnă distrugerea unei alte clase luându-i dreptul la proprietate”, 
sau că nu era de acord 


cu naționalizarea şcolilor bisericii catolice, cu reforma agrară înfăptuită după 
23 August 1944, cu naționalizarea marilor întreprinderi, întrucât lezează drep- 
tul la proprietate”. 


Apoi, cát priveste pozitia lui fatá de inscrierea credinciosilor catolici in 
Partidul Comunist, mons. Anton Durcovici făcea o anumită deosebire între 
creştinii bine formati şi cei lipsiți de educaţie catolică: 


Cât mă priveşte pe mine ca episcop de laşi, am avut următoarea atitudine față 
de comunism şi înscrierea credincioşilor în partid. Nu am vorbit niciodată 
credincioşilor despre aceste subiecte, iar preoţilor, care mă întrebau ce răspuns 
să dea credincioşilor, când întreabă dacă au voie să se înscrie în partidul comu- 
nist sau nu, le răspundeam aşa: Comunismul din cauza ideologiei materialiste 
este o primejdie pentru credinţă, dar când celui ce se înscrie nu se cere lepădarea 
de credință şi de altă parte el este destul de bine instruit în adevărurile credinței 
sale şi întrebuinţează mijloacele de a se întări în ea cum sunt rugăciunea, 
frecventarea sacramentelor, continuarea instrucției, primejdia este înlăturată 
sau îndepărtată şi deci înscrierea lui în partid poate fi tolerată; dacă însă cre- 
dinciosul care întreabă nu este destul de instruit în credință şi deci primejdia 
pentru că este gravă şi apropiată, el are de ales între pierderea sau mântuirea 
sufletului său, în astfel de condiţii nu i se poate permite înscrierea în partid. 
Aşadar, le spuneam preoţilor, primejdia nefiind egală pentru toti şi necerándu- 
se în general lepădarea de credință, nu se poate da o dispoziţie generală, ci fie- 
care caz trebuie considerat în sine şi răspunsul poate varia de la om la om. 
Aceste directive le-am formulat pe baza principiilor de morală creştină şi pe 
baza celor ce ştiam despre atitudinea partidului comunist român față de liber- 
tatea religioasă a membrilor săi”%. 


Din punct de vedere moral, mons. Durcovici a spus clar că, într-adevăr, 
„comunismul prezintă un pericol pentru credința catolică la noi în ţară şi 
căuta să-i ferească pe credincioşi de acest pericol prin a-i împiedica să-şi 
însuşească această ideologie materialistá"?!, 

În acest sens, mons. Durcovici i-a dat preotului Anton Bişoc, provincia- 
lul călugărilor franciscani din Moldova, 


sarcina ca, având în ordinul său preoţi disponibili, să rezerve pe unii dintre 
aceştia, pentru ca ei, atunci când alti preoţi vor fi arestaţi, să facă şi în haine 
civile asistența religioasă a credincioşilor. 


1 Anton Durcovici, Declaraţie (XIV), din 8 — V — 1950. 
?' Anton Durcovici, Declaraţie (XV), din 10 — V — 1950. 
21 Anton Durcovici, Declaraţie (XVIII), din 18 — V — 1950. 


„NU SUNT DE ACORD” 79 


Sarcina nu a fost dusă la îndeplinire, dar episcopul a declarat că prin 
această directivă urmărea „de a se face asistenţă religioasă în formă ilegală 
contrar dispozitiunilor date de Ministerul Cultelor”. În aceeaşi ordine de 
măsuri intrau şi „facultăţile” extraordinare comunicate preoților diecezei 
în toamna anului 1949”, facultăți care se refereau la acordarea de dispense 
de la piedicile de căsătorie de drept bisericesc, de care Biserica obişnuieşte 
a dispensa, şi în condiţiile în care dispensează, dezlegarea de păcate sau 
cenzuri rezervate, permite săvârşirea sfintei liturghii şi conferirea altor 
sacramente fără respectarea tuturor regulilor liturgice prescrise. 


Folosirea acestor facultăţi privea orice eventualitate, care ar fi împiedicat 
funcționarea normală a preotului într-un loc oarecare, cum putea să fie lipsa de 
legătură cu episcopia sau cu decanul său, nerecunoaşterea preotului pentru o 
anumită biserică sau parohie, precum şi declararea cultului catolic drept ilegal, 
închiderea bisericilor şi a locuinţelor parohiale; în acest din urmă caz, preotul 
putea locui în casele credincioşilor pentru a le sta la dispoziţie în nevoile lor 
religioase. Preotul care a făcut uz de astfel de facultăţi era obligat ca ulterior să 
înştiințeze episcopia despre aceasta?. 


Regimul lui Petru Groza nu a considerat măsurile pastorale luate de 
episcopul Durcovici drept măsuri spirituale şi le-a dat o conotaţie politică. 
În acest sens, îi reproşează episcopului incidentele din martie 1948 de la 
Fărăoani şi Fundu Răcăciuni”, unde credincioşii, alarmati că preoții vor fi 
arestaţi, s-au opus uneori şi în forme violente. Părerea episcopului este 
consemnată într-o declaraţie în care relatează discuția avută cu parohul de 
Fărăoani, părintele Mihai Dămoc: 


Mi-a vorbit de nişte amenințări de a ridica pe preoţi, proferate de persoane fără 
calitate, şi mi-a spus că credincioşii acelei parohii sunt indignati pentru aceasta 
şi, fiind ei de fire iuți, s-ar putea întâmpla să se opună la o astfel de ridicare 
făcută fără forme legale. I-am răspuns că înțeleg indignarea credincioşilor şi 
mai că aş aproba-o, însă biserica catolică faţă de orice neajunsuri nu face 
niciodată uz de violență, ci rabdá şi se roagă, chiar şi pentru adversarii săi. (..) 
I-am spus categoric preotului Dămoc să se abțină de la orice ar putea fi împo- 
trivire sau participare la dânsa”. 


22 Anton Durcovici, Declaraţie (V), din 5 — IV — 1950. 

?3 Aici cred cá este o greşeală neintentionatá de mons. Durcovici, fiindcă formularul 
pentru „facultăţile extraordinare” il primise de la Nuntiaturá in luna iulie 1948, nu 1949 
(ef. Anton Durcovici, Declaraţie (1), din 29 — III — 1950). Ín toamna anului 1949, mons. 
Durcovici era deja în arestul Securităţii din Bucureşti şi nu mai putea să aibă legături cu 
preoții din afara închisorii. 

2 Anton Durcovici, Declaraţie, din 22 aprilie 1950. 

25 Anton Durcovici, Declaraţie (1I), din 22 aprilie 1950. 

2% Anton Durcovici, Declaraţie (XVI), din 15 - V — 1950. 

Din pácate, indemnul episcopului nu a fost ascultat. 

De asemenea, i s-au reprosat si ,,vizitatiile canonice" in Moldova si Olte- 
nia, care ar fi instigat lumea la opozitie. Despre rostul acestora din urmá 
iatá ce spune mons. Anton Durcovici: 

Ín predicile pe care le-am ţinut credincioşilor la Iaşi şi în timpul vizitatiei cano- 
nice atât în Moldova cât şi în decanatul Olteniei, subiectul îl forma unul din 
adevărurile dogmatice sau morale ale catehismului catolic, iar îndemnurile 
adresate credincioşilor priveau ţinerea cu tărie a acestor adevăruri şi observa- 
rea conştiincioasă a îndatoririlor creştineşti. În afară de predicile făcute în 
public eu nu vorbeam credincioşilor şi chiar mă feream de a face aceasta”. 


Aşadar, planul regimului comunist de a controla activitatea Bisericii 
Catolice a urmat mai multe etape: denuntarea Concordatului, desființarea 
Bisericii Greco-Catolice, întreruperea relațiilor diplomatice cu Sfântul 
Scaun, interzicerea activităţii ordinelor şi congregatiillor cálugáresti, 
naționalizarea şcolilor catolice de orice grad, desființarea centrelor catolice 
de ajutor social, decapitarea Bisericii Romano-Catolice şi încercarea de a o 
transforma într-o „biserică catolică națională”, impunându-i un statut 
național de organizare. Mons. Durcovici a fost victima acestui plan. 

Mă întorc la întrebarea de mai sus: dacă ar fi prins perioada de relaxare 
după moartea lui Stalin, oare ar fi fost eliberat? 

Doi ofițeri de Securitate au rezumat declaraţiile mons. Durcovici şi au 
remarcat în fişele lor, printre altele, fapte condamnabile, şi anume că nu 
era de acord cu reforma învățământului şi cu denuntarea concordatului, 
faptul că a dat două circulare prin care hotăra excomunicarea pentru cei ce 
unelteau lepădarea de Biserică şi prevedea dificultățile de aprobare a sta- 
tutului canonic al Bisericii Romano-Catolice, faptul că a dat sarcini preo- 
tului Bişoc Anton de face asistență religioasă în formă ilegală, contrar 
dispoziţiilor date de Ministerul Cultelor”. Aceste fapte şi altele în plus, 
cum ar fi discuția avută cu mons. Marton Aron despre renunțarea la sala- 
riul bugetar pentru clerul catolic, primirea ajutoarelor de la Ajutorul Cato- 
lic din Bucureşti, ori acordul dat pentru ca orice preot sau credincios greco- 
catolic să poată lua parte şi asista la slujbele romano-catolice erau suspecte 
şi contrare politicii Partidului-Stat, motiv pentru care ar fi putut nu elibe- 
rat, ci judecat şi condamnat. 


LEE k 


Imboldul pe care ni-l dá mons. Anton Durcovici în fata secularizării şi 
secularismului este caracterizat de două cuvinte-cheie: educaţia şi carita- 
tea. Ele definesc două sectoare de activitate interzise Bisericii Romano- 


27 Anton Durcovici, Declaraţie (XIII), din 26 — IV — 1950. 
25 Cf. CNSAS, Dosarul nr. 57. 512, Fişa 1, Ce recunoaşte în sarcina sa Durcovici Anton. 

Catolice din România în timpul regimului comunist; acum însă îi sunt per- 
mise, chiar dacă în limitele procentajului populaţiei catolice, adică politi- 
cally correct, în mod controlat. Se îndoieşte cineva că aceste două activități 
sunt importante pentru soarta Bisericii şi a instituţiilor fundamentale ale 
Statului în viitor? Fără educaţie integrală şi fără iubirea-dăruire de sine, 
omul, indiferent de confesiune, este mai puțin om. Fără educaţia dezvoltată 
în orizontul dialogului dintre rațiune şi credință şi fără iubirea-jertfă, 
omenirea intră într-un fel de iarnă care îngheaţă în cele din urmă dorința 
de viață, puterea de a fi. 

Mons. Anton Durcovici a murit iarna, şi la propriu, şi la figurat, fiind 
victima unor oameni cu foarte puţină educaţie şi fără iubire, oameni care 
au avut totuşi un nume şi o funcţie în regimul comunisto-bolsevic pe cale 
de instaurare în România. Unii sunt cunoscuţi”, alții nu, dar toti au fost 
în slujba unui Partid-Stat care a căutat să facă din Biserică un instrument 
de propagandă a cauzei socialiste. Acolo unde aplicarea modelului sovietic 
de relație dintre Biserică şi Stat a reuşit, cum a fost cazul Bisericii Orto- 
doxe Române, Biserica avea două misiuni importante: să sprijine construi- 
rea socialismului şi să asigure buna desfăşurare a cultului religios. După 
1989, mai exact pe 18 ianuarie 1990, în timpul unei sesiuni extraordinare 
a Sfântului Sinod, patriarhul Teoctist „i-a cerut iertare lui Dumnezeu si 
credincioşilor pentru că a fost obligat să mintă şi pentru că nu s-a opus 
dictaturii”%. 

Evident, aplicarea modelului sovietic de relaţie între Biserică şi Stat în 
spațiul românesc a avut un succes aparent, pentru că se baza pe structuri 
pervertite şi contradictorii. Politica religioasă a regimului comunist era 
minată din interior de propriile sale contradicții, de interpretările 
reductioniste ale omului şi ale religiei, de pervertirea conceptelor de liber- 
tate şi de adevăr, de impunerea forțată a unei filozofii sociale şi politice. 

Într-un memoriu al episcopilor catolici către guvernul Groza din 28 
noiembrie 1947, am găsit următoarea plângere: 


2 Cercetătorul Adrian Nicolae Petcu a identificat pentru anul 1949 următorii respon- 
sabili ai Biroului Culte de la nivelul Directiilor Regionale de Securitate: „DRSP Iaşi - lt. A. 
Nusem, DRSP Sibiu - lt. Cleju Ioan; DRSP Constanţa - lt. Năstase Sepi; DRSP Ploieşti 
— cpt. Sârbu Ioan; DRSP Suceava - lt. D. Bacal; DRSP Oradea - cpt. Elekeş Toma, DRSP 
Timişoara - lt. Vozelici Matei; DRSP Galaţi — lt. Lungu V. Paul; DRSP Cluj — lt. Gh. Breiner; 
DRSP Pitesti — subl. Soriciu si DSC - mr. I. Negreanu. Directia Generalá de Securitate, 
în anul 1949, era condusă de cpt. Stănescu H. Cf. Adrian Nicolae PETCU, „Securitatea şi 
Cultele în 1949”, în: Adrian Nicolae PETCU, ed., Partidul, Securitatea şi Cultele. 1945-1989, 
Nemira, Bucureşti 2005, 126. Adaug că ministrul Cultelor în perioada 1947-1951 a fost 
profesorul Stanciu Stoian. 

3 Lavinia STAN - Lucian TURCESCU, Religie şi politică în România postcomunistă, 146. 

Organele Sigurantei Statului din cánd in cánd aresteazá preoti, fárá viná de 
drept comun, íi retin pentru vreme mai indelungatá sau mai scurtá, fac pres- 
iuni asupra lor ca să opereze de la dânşii declarații compromițătoare la adresa 
Episcopiilor si a Institutiunilor Religioase. Unor preoți dintr-un penitenciar 
le-au cerut prin frig şi foame să declare că în Seminarul Eparhial de pe lângă 
Academia de Teologie există organizaţii reacționare”. Apoi, ceva mai departe, 
se precizează: „În ultima vreme organele administrative şi politienesti au cerut 
preoților sub ameninţări să predice anumite chestiuni incompatibile cu sfânta 
menire a amvonului Bisericii. Mulţi dintre preoții care au refuzat sunt urmăriți 
şi unii arestati?!. 


Pe scurt, aceasta era atmosfera relaţiilor dintre Biserică şi Stat în vre- 
mea episcopului Anton Durcovici: sechestrări abuzive de persoane, 
declaraţii sub ameninţare în condiţii de foame şi frig, urmăriri şi arestări. 
În aceste condiții au murit mulţi credincioşi laici, călugări, călugărițe, 
preoți şi episcopi în faimă de martiri ai credinței creştine. Jertfa lor este un 
tezaur preţios de experiență, pe care nu trebuie să-l uităm şi la care tre- 
buie să apelăm ori de câte ori Statul încearcă să invadeze câmpul de acțiune 
al Bisericii. 

Chiar şi acum, la o distanță de şaizeci de ani de acele evenimente, viziu- 
nea raporturilor dintre Biserică şi Stat propusă de doctrina socială a Bise- 
ricii Catolice nu este împărtăşită de toți oamenii; din nefericire, dreptul la 
libertate religioasă este încălcat de multe state ale lumii. Declaraţiile car- 
cerale ale mons. Anton Durcovici sunt dovezi istorice ale acestei constatări 
triste, dar si ale fidelității lui până la capăt față de valorile credintei?. De 
aceea, publicarea acestor declaraţii ar putea să conducă la o mai bună 
cunoaştere a martirului Anton Durcovici, care este în continuare, pentru 
multi oameni din ţară si din străinătate, un soldat necunoscut al cauzei 
márete a lui Dumnezeu. 

Episcopul Anton Durcovici a trăit pe deplin în adevărul lui Cristos şi a 
murit pentru libertatea Bisericii. Cei care au trăit experiența Bisericii la 
noi în ţară, înainte şi după 1989, sunt convinşi cá nu a murit în zadar. Dar 
generațiile care vin după 1989 oare mai consideră libertatea ca un dar di- 
vin şi parte constitutivă a ființei umane? Ce le mai spune sloganul strigat 
de tineri pe străzile Bucureştiului in 1989: „Vom muri şi vom fi liberi!”? 

Într-adevăr, cine înţelege de ce episcopul Anton Durcovici a preferat să 
rămână şi să moară în închisoare trebuie să fi fost un catolic dintr-o Româ- 
nie liberă. 


31 Arhiva Episcopiei Romano-Catolice de Iaşi, Dosar. Corespondenţă 1,2/194'7, 182-183. 
32 Cf. IOAN PAUL AL II-LEA, Scrisoarea apostolică Tertio millennio adveniente (10 noiem- 
brie 1994), 37. 


